Polisie ondersoek Carl Pistorius-ongeluk | Maroela Media
Carl Pistorius Foto: @hellomag, Twitter
Die polisie in Limpopo het Saterdag bevestig dat 'n trompop botsing, waartydens Oscar Pistorius se broer, Carl, ernstig beseer is, ondersoek sal word.
"Ons het 'n saak van roekelose of nalatige bestuur oopgemaak en die polisie en die verkeersdepartement van Limpopo sal die saak ondersoek," het brig. Hangwani Mulaudzi, woordvoerder van die polisie, gesê. "Die inligting sal versamel word en die direkteur van openbare vervolging sal dan 'n besluit neem of iemand vervolg gaan word."
Paramedici moes van spesiale toerusting gebruik maak om Pistorius uit die wrak te sny. Die ongeluk het Vrydagaand omstreeks 20:00 op die N1 buite Modimolle (Nylstroom) plaasgevind. Hy was van 'n sakereis in Polokwane op pad terug na Pretoria toe 'n ander motor hom reg van voor getref het.
"Pistorius is na 'n hospitaal in Pretoria geneem en die ander bestuurder is na 'n plaaslike hospitaal geneem," het Mulaudzi gesê. "Daar was twee passasiers saam met Pistorius in die motor, maar hulle is nie beseer nie. Volgens berigte was die ander bestuurder alleen in die motor, maar dit kon nog nie bevestig word nie. Al twee mans het ernstige beserings opgedoen."
Pistorius se oom, Arnold Pistorius, het Saterdagoggend bevestig Carl is "buite gevaar" ná die ongeluk. Hy het gesê 'n motor het van die oorkant van die snelweg uitgeswaai en in die aankomende verkeer se baan beland voordat hy Carl se motor reg van voor getref het.
Pistorius se kollega het in 'n tweede motor agter hulle gery en die ongeluk sien gebeur.
Verdere besonderhede van die bestuurders se beserings is nie bekend gemaak nie.
Boeremusiek-veteraan Hennie van Loggerenberg oorlede
Kyk hoe vetraag is ons Media – inligting beskikbaar wys dat n 3de party oor die middel lyn voor Carl ingery het – maar orals waar jy lees laat die media dit klink of dit Carl se skuld was??
Ek het nog altyd geding n goeie joernalis is opjektief?
Soos dit vir my lyk is dit mense met hul eie opinies wat kan skryf soos hulle wil en dinge verdraai?
Waarom skryf hulle nie dat n 3de party voor Carl ingery het nie????
Ek stem saam. Teen hierdie tyd weet almal Carl was onskuldig besig om te ry en dat n voertuig in die aankomende baan ingeswaai het reg voor Carl in. maar onmiddelik word sy verlede tot by sy oorlede Grootjie oopgekrap en geinsinueer dat dit Carl is wat in die ander persoon gebots het. Die media is siek! Sies vir julle!